ועדת הפנים ואיכות הסביבה, כנסת 15, פרוטוקול מספר 137, 2000-07-18 08:30

דוד אזולאי: בוקר טוב, אני פותח את ישיבת ועדת הפנים בנושא:

דוד אזולאי: הצעת חוק קביעת הזמן (הוראת שעה), התש"ס-2000, של חבר הכנסת אברהם פורז, דוד אזולאי וחברי כנסת נוספים.

דוד אזולאי: ההצעה עברה אתמול בקריאה טרומית ואנחנו מתבקשים לאשר היום את ההצעה, לפני כן נקרא אותה.

דוד אזולאי: "הגדרות 1.

דוד אזולאי: בחוק זה – "זמן יקום מתואם" – כמשמעותו בחוק קביעת הזמן, התשנ"ב-1992 (להלן – חוק קביעת הזמן).

לשנת התש"ס: 2.

לשנת התש"ס: על אף הוראות סעיף 3 לחוק קביעת הזמן ובכל צו שניתן לפיו, בשנת התש"ס המועד לסיום הקדמת הזמן בישראל בשעה אחת נוספת, כך שיקדים את זמן יקום מתואם בשלוש שעות, יהיה ביום שישי, אור ליום ז' בתשרי התשס"א (6 באוקטובר 2000), בשעה 1:00".

לשנת התש"ס: כאשר אומרים אור ליום ז' בתשרי, הכוונה בין יום חמישי לשישי.

עד תשס"ד: 3.

עד תשס"ד: על אף הוראות סעיף 3 לחוק קביעת הזמן ובכל צו שניתן לפיו, המועדים להקדמת הזמן בישראל בשעה אחת נוספת, כך שיקדים את זמן יקום מתואם בשלוש שעות, יהיו – בשנת התשס"א - מועד התחלה יהיה ביום שני, אור ליום ט"ז בניסן התשס"א (9 באפריל 2001), בשעה 1:00.

עד תשס"ד: מועד סיום – ביום שני, אור ליום ז' בתשרי התשס"ב (24 בספטמבר 2001), בשעה 1:00.

עד תשס"ד: בשנת התשס"ב – מועד התחלה ביום שישי, אור ליום ט"ז בניסן התשס"ב (29 במרץ 2002), בשעה 1:00.

עד תשס"ד: מועד סיום – ביום שני, אור ליום א' בחשון התשס"ג (7 באוקטובר 2002), בשעה 1:00.

עד תשס"ד: בשנת התשס"ג – מועד התחלה ביום שישי, אור ליום כ"ד באדר ב' התשס"ג (28 במרץ 2003), בשעה 1:00.

עד תשס"ד: מועד סיום – ביום שישי, אור ליום ז' בתשרי התשס"ד (3 באוקטובר 2003), בשעה 1:00.

עד תשס"ד: בשנת התשס"ד – מועד התחלה ביום רביעי, אור ליום ט"ז בניסן התשס"ד (7 באפריל 2004) בשעה 1:00.

עד תשס"ד: מועד סיום – ביום רביעי, אור ליום ז' בתשרי התשס"ה (22 בספטמבר 2004), בשעה 1:00.

יעקב ליצמן: מדובר בארבע שנים?

אברהם פורז: אפילו יותר.

דוד אזולאי: חבר הכנסת פורז, שנת תש"ס היא השנה.

אברהם פורז: חבר הכנסת ליצמן אומר, שביום כיפור זה משתנה לתשס"א.

דוד אזולאי: רבותיי, מישהו רוצה להוסיף בעניין?

אברהם פורז: כולנו תומכים בהצעה.

דוד אזולאי: אם כך, אני מעמיד את ההצעה להצבעה להעברה לקריאה ראשונה.

דוד אזולאי: מי בעד ירים את ידו.

דוד אזולאי: בעד – 3 נגד – אין נמנעים – אין ההצעה להעביר את הצעת חוק קביעת הזמן (הוראת שעה), התש"ס-2000 לקריאה ראשונה נתקבלה.

דוד אזולאי: אין מתנגדים ואין נמנעים, הצעת חוק קביעת הזמן (הוראת שעה), התש"ס 2000 נתקבלה פה אחד ועוברת לקריאה ראשונה.

אברהם פורז: גברתי, נציגת הממשלה, האם יש עלות לתקציב המדינה?

אברהם פורז: חובה לציין בהצעת חוק את העלות לתקציב המדינה.

אביטל שטרסברג: החובה שלכם, לא שלי.

אברהם פורז: גברתי מנהלת הוועדה, אני מציע לוודא עם משרד האוצר שאין עלות לתקציב המדינה.

יעקב ליצמן: ההפך הוא הנכון, אין הוצאה למדינה, יש חסכון.

דוד אזולאי: בהסכמה פה אחד, אנחנו מעבירים את הצעת חוק קביעת הזמן (הוראת שעה), לקריאה ראשונה.

דוד אזולאי: אני מודה לכולם, הישיבה נעולה.